**PARLAMENTUL REPUBLICII MOLDOVA**

**LEGE**

**pentru modificarea Legii nr. 595/1999**

**privind tratatele internaționale ale Republicii Moldova**

Parlamentul adoptă prezenta lege organică.

**Art. I.** – Legea nr. 595/1999 privind tratatele internaționale ale Republicii Moldova (Monitorul Oficial al Republicii Moldova, 2000, nr. 24–26, art. 137), cu modificările ulterioare, se modifică după cum urmează:

1. Articolul 1:

 - alineatul (2) va avea următorul cuprins:

„(2) Inițierea, negocierea, semnarea, intrarea în vigoare, aplicarea, suspendarea, denunțarea sau stingerea tratatelor internaționale ale Republicii Moldova se exercită în conformitate cu Convenția cu privire la dreptul tratatelor (Viena, 1969), Constituția Republicii Moldova, prezenta lege, precum şi în conformitate cu prevederile tratatelor internaționale la care Republica Moldova este parte.”;

- se completează cu alineatul (3) cu următorul conținut:

„(3) Prezenta lege nu se aplică în cazul înțelegerilor care nu constituie tratate internaționale. Nu vor constitui tratate internaționale contractele de stat, înțelegerile încheiate de către instituțiile responsabile, în numele statului, Guvernului, ministerelor sau altor autorități ale administrației publice, cu alt stat, Guvern, organizație internațională, instituții financiare sau alte entități, inclusiv prin care se oferă asistență financiară sau tehnică nerambursabilă, care nu sunt guvernate exclusiv de dreptul internațional public. În cazul acestui gen de contracte se va aplica procedura prevăzută de actele normative care reglementează mecanismului de coordonare și management al asistenței externe.”.

1. La articolul 2, noțiunea „*tratat internaţional”* se completează după cuvintele „normele dreptului internaţional” cu cuvântul „public”.
2. Articolul 4 se completează cu alineatul (3) cu următorul cuprins:

„(3) Anterior încheierii unor acorduri cu elemente de extraneitate, care nu constituie tratate internaționale, se va solicitata opinia Ministerului Afacerilor Externe şi Integrării Europene care se va expune sub aspectul oportunității documentului din punct de vedere al promovării obiectivelor politicii externe a Republicii Moldova.”.

1. La articolul 9, alineatul (1) și (2), cuvântul „ministrul” se substituie cu cuvântul „ministerul”.
2. La articolul 11, alineatul (1), litera b) se completează cu o liniuță cu numărul de ordine 7, cu următorul cuprins:

„- acte de constituire a unei organizații internaționale sau documente privind aderarea Republicii Moldova la o organizație internațională;”.

1. Articolul 15 va avea următorul conținut:

„Articolul 15. Formularea rezervelor și declarațiilor

(1) În conformitate cu normele şi principiile dreptului internaţional, la momentul semnării, ratificării, acceptării, aprobării sau aderării la un tratat internaţional multilateral, Republica Moldova poate formula rezerve și/sau declarații, cu condiția ca:

a) rezerva și/sau declarația să nu fie interzisă de tratat;

b) tratatul să nu dispună că pot fi făcute numai anumite rezerve și/sau declarații printre care nu figurează rezerva și/sau declarația respectivă; sau

c) în alte cazuri decât cele prevăzute la lit. a) şi b) ale prezentului alineat, dacă rezerva și/sau declarația nu este incompatibilă cu obiectul şi scopul tratatului.

(2) Rezervele și/sau declarațiile pot fi retrase în orice moment, respectându-se procedura prin care acestea au fost formulate, în cazul în care tratatul internaţional nu prevede altceva.”.

1. La articolul 23, alineatul (6) se exclude.

**Art. II**. – (1) Prezenta lege intră în vigoare la data publicării în Monitorul Oficial al Republicii Moldova.

(2) Guvernul, în termen de 3 luni de la data intrării în vigoare a prezentei legi, va aduce actele sale normative în concordanță cu aceasta și va prezenta propuneri de modificare, în caz de necesitate, de către legislativ a actelor normative necesare cu privire la asistența externă nerambursabilă.

**Președintele Parlamentului Igor GROSU**

**pentru aprobarea proiectului de lege pentru modificarea Legii nr. 595/1999 privind tratatele internaționale ale Republicii Moldova**

**------------------------------------------------------------**

Guvernul HOTĂRĂȘTE:

Se aprobă și se prezintă Parlamentului spre examinare proiectul de lege pentru modificarea Legii nr. 595/1999 privind tratatele internaționale ale Republicii Moldova.

**Prim-ministru DORIN RECEAN**

Contrasemnează:

Viceprim-ministru,

ministrul afacerilor externe

și integrării europene Nicolae POPESCU

Ministrul justiției Veronica Mihailov-Moraru

Vizează:

Secretar general al Guvernului Artur MIJA